కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL Craze: పెళ్లి రిసెప్షన్ రోజే ఐపీఎల్ ఫైనల్.. ఆ జంట ఏం చేసిందంటే..?
ఐపీఎల్ ఫైనల్ రోజున మ్యారేజ్ రిసెప్షన్. దీంతో క్రికెట్ మ్యాచ్ చూడటం కోసం తమ రిసెప్షన్‌కి ఎక్కడ ఎగ్గొడతారనుకున్నారే ఏమో. ఓ జంట వేదిక పక్కనే ఐపీఎల్‌ను లైవ్ ప్రసారం చేయించింది.
Samayam Telugu | Updated:
May 13, 2019, 10:39PM IST
IPL Craze: పెళ్లి రిసెప్షన్ రోజే ఐపీఎల్ ఫైనల్.. ఆ జంట ఏం చేసిందంటే..?
హైలైట్స్
ఐపీఎల్ ఫైనల్ రోజున మ్యారేజ్ రిసెప్షన్.
దీంతో క్రికెట్ మ్యాచ్ చూడటం కోసం తమ రిసెప్షన్‌కి ఎక్కడ ఎగ్గొడతారనుకున్నారే ఏమో.
ఓ జంట వేదిక పక్కనే ఐపీఎల్‌ను లైవ్ ప్రసారం చేయించింది.
ఐపీఎల్ ఫీవర్ దేశం మొత్తాన్ని ఓ ఊపు ఊపింది. చిన్నాపెద్దా అనే తేడా లేకుండా ఈ సమ్మర్లో ఐపీఎల్ మ్యాచ్‌లను ఆస్వాదించడానికి ఆసక్తి చూపారు. ఇక ముంబై ఇండియన్స్, చెన్నై సూపర్ కింగ్స్ మధ్య జరిగిన ఫైనల్ మ్యాచ్‌ నరాలు తెగే ఉత్కంఠ మధ్య సాగింది. ఆఖరి బంతికి ఒక్క పరుగు తేడాతో ముంబై గెలిచిన ఈ మ్యాచ్‌ క్రికెట్ ఫ్యాన్స్‌ని ముని వేళ్ల మీద నిలబెట్టింది. దీంతో ఎన్నో ఆశలు పెట్టుకున్న చెన్నై ఫ్యాన్స్ ఢీలా పడగా.. ముంబై అభిమానులు సంబరాల్లో మునిగిపోయారు.
ఐపీఎల్ మ్యాచ్ ఉందని చెప్పి ఎక్కడ తమ వెడ్డింగ్ రిసెప్షన్‌కు రారని భావించారో ఏమో.. ఓ జంట తమ పెళ్లి రిసెప్షన్లో పాటల ప్రోగ్రాంలు పెట్టడానికి బదులు ఎల్ఈడీ స్క్రీన్‌పై ఐపీఎల్ ఫైనల్ మ్యాచ్ లైవ్ ప్రసారం చేసింది. రిసెప్షన్‌కు వచ్చిన వాళ్లంతా ఐపీఎల్ క్రేజ్ ఎంతలా ఉందంటే.. వధూవరులను పట్టించుకోవడం మానేసి ధ్యాస మొత్తం క్రికెట్ మ్యాచ్‌పై పెట్టారు. ఆఖర్లో మలింగ బౌలింగ్ చేస్తుంటే సైలెంట్‌గా చూస్తుండిపోయారు. చివరి బంతికి శార్దుల్ ఠాకూర్‌ను మలింగ ఎల్బీ చేయగానే సంబరాలతో హోరెత్తించారు. డప్పులు వాయిస్తూ.. ఈలలేస్తూ తెగ సందడి చేశారు. వాట్సప్‌లో వైరల్‌గా మారిన ఈ వీడియోను క్రికెట్ స్టాటిషియన్ సారంగ్ భలేరావు ట్వీట్ చేశారు.
This is from one of the wedding receptions. Cricket took the centre stage. Check out the celebrations in the end. T… https://t.co/PA0PJNFLgB
&mdash; Sarang Bhalerao (@bhaleraosarang) 1557757162000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.